تورکیه-‌نین دونانماسینا علاوه ائدجگی دؤردونجو قازما گمی‌سی‌نین می‌ین 19-دا مرسین ویلایتی‌نین تاش اوجو لیمانینا چاتماسی گؤزلنیلیر.
مارسین 7-ده گونئی کره-دن آیریلا‌راق الجزایر ساحل‌لرینده اوزن گمی "فاتح"، "کانونی" و "یاووز" قازما گمی‌لریندن سونرا دونانمایا قوشولان دؤردونجو قازما گمی‌سی اولا‌جاق.
گونئی کره-نین اوکپو لیمانیندان یولا چیخان گمی‌نین می‌ین 19-دا تاش اوجو لیمانینا چاتماسی گؤزلنیلیر.
یئددینجی نسیل قاباقجیل تکنولوژی ایله تجهیز ائدیلمیش 238 متر اوزونلوغوندا و 42 متر ائنینده اولان گمی‌نین دوغو آغ دنیزینده ایلک میسیونونو حیاتا کئچیرمه‌سی پلانلاشدیریلیر. قولله‌سی‌نین هون‌دورلوگو 104 متر اولان و حاضیردا "Cobalt Explorer" آدیندان ایستیفاده ائدن گمییه یئنی آد وئریله‌جگی گؤزلنیلیر.
تورکیه-‌نین دؤردونجو قازما گمی‌سینده آکتیو موضعی تیینئتمه سیستمی وار. 200 نفرلیک اکیپاژی اولان گمی 12200 متر درین‌لیکده قازما ایشلری آپارا بیلیر.
تخمینن ایکی آی تاشوجو لیمانیندا قازما ایشی اوچون حاضیرلانا‌جاق گمی یولون اولینده آغ دنیزی میسیونونا باشلایا‌جاق.
